Εθισμός στο διαδίκτυο και έφηβοι
Creators: name: Πάτση, Στυλιανή Βασιλείου
Publisher: name: Aristotle University of Thessaloniki
Year: 2023
Subjects: Διαδίκτυο
Εθισμός
Έφηβοι
Internet
Addiction
Adolescents

description: Το διαδίκτυο αποτελεί αναπόσπαστο κομμάτι της σύγχρονης ψηφιακής εποχής, καθόσον συνιστά ένα πολυδιάστατο βοηθητικό εργαλείο πληροφόρησης, επικοινωνίας και ψυχαγωγίας. Ωστόσο, η συνεχής και εκτεταμένη ενασχόληση με τις ποικίλες διαδικτυακές δραστηριότητες, ειδικά από την πληθυσμιακή ομάδα των εφήβων, ενισχύει το ενδεχόμενο εκδήλωσης εθιστικών συμπεριφορών, με αποτέλεσμα να τίθενται σε κίνδυνο τόσο η σωματική όσο και η ψυχική τους υγεία. Η παρούσα διπλωματική εργασία εστιάζει στη διερεύνηση του διαδικτυακού εθισμού των εφήβων. Πιο συγκεκριμένα, επιχειρεί να αναδείξει την έκταση του φαινομένου, τους ενισχυτικούς παράγοντες που συμβάλουν καθοριστικά στην εκδήλωση του, τις επιπτώσεις που προκαλούνται στη ζωή των εφήβων καθώς και τους ενδεδειγμένους τρόπους πρόληψης και θεραπείας. Αρχικά, γίνεται εκτενής αναφορά στα πλεονεκτήματα και στα μειονεκτήματα της χρήσης του διαδικτύου, στην ιδιαίτερη σχέση που έχουν οι έφηβοι με το συγκεκριμένο εργαλείο καθώς και στις κυρίαρχες διαδικτυακές τους δραστηριότητες, που είναι τα μέσα κοινωνικής δικτύωσης και τα διαδικτυακά παιχνίδια. Κατόπιν, επιχειρείται η εννοιολογική προσέγγιση του φαινομένου, αναδεικνύονται οι μορφές του και τα επικρατέστερα διαγνωστικά κριτήρια και εργαλεία μέτρησης, ενώ παράλληλα αποτυπώνονται τόσο η έκταση του διαδικτυακού εθισμού στην ηλικιακή ομάδα των εφήβων όσο και οι επιπτώσεις που προκαλούνται σε όλους τους τομείς της ζωής τους. Στη συνέχεια, διερευνώνται οι ενισχυτικοί παράγοντες που συντελούν στην εκδήλωση του φαινομένου και αναδεικνύονται οι ενδεδειγμένοι τρόποι πρόληψης και θεραπείας. Τέλος, παρουσιάζονται τα συμπεράσματα που προκύπτουν από την βιβλιογραφική επισκόπηση καθώς και οι προτάσεις για σχετικές μελλοντικές έρευνες.
description: The internet is an integral part of the modern digital age, as it constitutes a multidimensional auxiliary tool of information, communication and entertainment. However, the continuous and extensive engagement in various online activities, especially by the adolescent population group, increases the possibility of the manifestation of addictive behaviors, with a result, both their physical and mental health are put at risk. This thesis focuses on the investigation of the internet addiction of teenagers. More specifically, it attempts to highlight the extent of the phenomenon, the reinforcing factors that decisively contribute to its manifestation, the effects that are caused in the lives of teenagers as well as the appropriate methods of prevention and treatment. First, extensive reference is made to the advantages and disadvantages of using the internet, the special relationship that teenagers have with this tool as well as their dominant online activities, which are social media and online games. Then, a conceptual approach to the phenomenon is attempted, its forms and the prevailing diagnostic criteria and measurement tools are highlighted, while at the same time the extent of internet addiction in the adolescent age group and the effects it causes in all areas of their lives are captured. Then, the reinforcing factors that contribute to the manifestation of the phenomenon are investigated and the appropriate methods of prevention and treatment are highlighted. Finally, the conclusions resulting from the literature review are presented as well as the proposals for relevant future research.